La seda es converteix en el tema principal de la XIX Setmana Cultural de la Falla Domingo Orozco
2025-07-24

El dilluns 28 de novembre, a les 20:30 hores, la comissió de la Falla Domingo Orozco-Bailén de Burjassot, donarà per iniciada la seua XIX Setmana Cultural amb la inauguració en el seu Casal de l’exposició “La Ruta de la Seda a Burjassot”. Una mostra directament relacionada amb el fil conductor de les activitats programades, la seda, i que ha portat a posar com a títol a aquesta setmana cultural “La Seda a València, a Burjassot i en la nostra indumentària”. Després de la inauguració, hi haurà un vi d’honor.

Un dia més tard, a les 19:30 hores, Santiago López García presentarà el seu últim llibre, “Las Fuerzas Armadas en el Burjassot de la II República” per a, a les 21:30 hores, donar pas al sopar de cabasset i, a les 22 hores, a l’inici del campionat de dòmino. Tot serà en el Casal de la Falla. El dimecres 30 de novembre, també a les 19:30 hores, tindrà lloc la xerrada-col·loqui “La seda en la indumentària valenciana” i “El pentinat de fallera”, tenint com a ponents a Álvaro Peris Delgado, Amadeo Edo Sanchís, Mercedes Viu i Carmen Lluch. Com el dia anterior, a les 21:30 hores serà el sopar i a les 22 hores el campionat de parxís.

El dijous 1 de desembre, en aquest cas a les 20:15 hores, la xerrada-col·loqui tindrà com a ponents a representants del Centre d’Estudis Local de Burjassot: Luis Manuel Expósito Navarro, amb la ponència “La seda a Burjassot en el segle XX” i Javier Naharros Lozano, amb la ponència “L’evolució de l’indústria sedera valenciana; dónes del segle XVIII fins el segle XIX”. Després del sopar, serà el campionat de truc.

La clausura de l’exposició La Ruta de la Seda a Burjassot tindrà lloc el divendres 2 de desembre a les 19 hores i, després de la mateixa, seran els quarts de final i les semifinals dels campionats de dòmino, truc i parxís. A les 22 hores el sopar i a les 23:30 hores hi haurà un espectacle per a tots els presents.

El cap de setmana començarà el dissabte a les 10 hores amb la vista al Col·legi d’Art Major de la Seda, a les 18 hores serà el berenar infantil, a les 19 hores, el pinxo i tapa i, ja a la nit, el sopar i un acte de germanor fallera. A les 23:30 hores es tancarà la jornada amb discomòbil.

Per a tancar la setmana, el diumenge a les 10:30 hores seran les finals dels campionats de jocs de taula i a les 11 hores, el campionat de birles, comptant amb la col·laboració de l’equip de Jocs Tradicionals del Piló. A les 12 hores tots podran participar en el concurs gastronòmic i a les 16 hores el lliurament de premis i la clausura de la setmana.